CELEX: 31997D0545
Language: bg
Date: 1997-07-09 00:00:00
Title: Решение на Комисията от 9 юли 1997 година относно обща техническа регламентация относно общите изисквания за свързване на информационни терминални устройства (DTE) към пакет от обществени комутируеми информационни мрежи (PSPDNs), предлагащи X.25 типови интерфейси по препоръка на CCITTтекст от значение за ЕИП.

13/ 21
            
            
               BG
            
            
               Официален вестник на Европейския съюз
            
            
               269
            
         31997D0545
   
               L 223/21
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 9 юли 1997 година
   относно обща техническа регламентация относно общите изисквания за свързване на информационни терминални устройства (DTE) към пакет от обществени комутируеми информационни мрежи (PSPDNs), предлагащи X.25 типови интерфейси по препоръка на CCITT
   (текст от значение за ЕИП)
   (97/545/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/263/ЕИО на Съвета от 29 април 1991 г. относно сближаването на законодателствата на държавите-членки във връзка с телекомуникационните терминални устройства, включително взаимно признаване на тяхното съответствие (1), изменена с Директива 93/68/ЕИО (2), и по-специално член 6, параграф 2, второ тире от нея,
   като има предвид, че Комисията е приела мярката, определяща типа терминални устройства, за които се изисква обща техническа регламентация, както и съответното заявление за сферата на приложение;
   като има предвид, че съответните хармонизирани стандарти, или части от тях, прилагащи съществените изисквания, които следва да се трансформират в обща техническа регламентация, трябва да бъдат приети;
   като има предвид, че за да се осигури приемственост на достъпа до пазарите за производителите, е необходимо да се установят преходни разпоредби относно системите, одобрени в съответствие с Решение 96/71/ЕО на Комисията (3);
   като има предвид, че Решение 96/71/ЕО трябва да бъде отменено с действие от края на преходния период;
   като има предвид, че общата техническа регламентация, приета в настоящото Решение, е в съответствие със становището на Комитета за одобряване на терминални устройства (ACTE),
   ПРИЕ НАСТОЯЩОТО РЕШЕНИЕ:
   Член 1
   1.   Настоящото решение се прилага към информационни терминални устройства, предназначени за свързване към пакет от обществени комутируеми информационни мрежи (PSPDNs), с X.25 типови интерфейси по препоръка на CCITT и скорост за предаване на данни до 1 920 kbit/s, използващи интерфейси, произтичащи от препоръки на CCITT — Х.21 и Х.21-а, и попадащи в сферата на приложение на хармонизирания стандарт, посочен в член 2, параграф 1.
   2.   Настоящото решение установява обща техническа регламентация, обхващаща общите изисквания за свързване на терминални устройства, упоменати в параграф 1.
   Член 2
   1.   Общата техническа регламентация включва хармонизирания стандарт, изготвен от съответния орган по стандартизация, прилагащ приложимите съществени изисквания, упоменати в член 4, букви г) и е) от Директива 91/263/ЕИО. Препратката към стандарта е изложена в приложението.
   2.   Терминалните устройства, предмет на настоящото решение, съответстват на общата техническа регламентация, упомената в параграф 1, удовлетворяват съществените изисквания, посочени в член 4, букви а) и б) от Директива 91/263/EИО, и удовлетворяват изискванията на всички други приложими директиви, по-специално Директиви 73/23/EИО (4) и 89/336/EИО на Съвета (5).
   Член 3
   Нотифицираните органи, определени да извършат процедурата, упомената в член 9 от Директива 91/263/ЕИО, във връзка с терминалните устройства, предмет на член 1, параграф 1 от настоящото решение, използват или гарантират използването на хармонизирания стандарт, посочен в член 2, параграф 1, най-късно до една година след съобщаването на настоящото решение.
   Член 4
   1.   Решение 96/71/ЕО се отменя една година след съобщаването на настоящото решение.
   2.   Терминалните устройства, одобрени съгласно Решение 96/71/ЕО може да продължат да бъдат пускани на пазара и привеждани в употреба, при условие че подобно одобрение е предоставено не по-късно от една година, считано от съобщаването на настоящото решение.
   Член 5
   Адресати на настоящото решение са държавите-членки.
   
      Съставено в Брюксел на 9 юли 1997 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 128, 23.5.1991 г., стр. 1.
   
      (2)  ОВ L 220, 31.8.1993 г., стр. 1.
   
      (3)  ОВ L 13, 18.1.1996 г., стр. 23.
   
      (4)  ОВ L 77, 26.3.1973 г., стр. 29.
   
      (5)  ОВ L 139, 23.5.1989 г., стр. 19.
   ПРИЛОЖЕНИЕ
   Препратка към приложимия хармонизиран стандарт
   Хармонизираният стандарт, посочен в член 2 от решението е:
   изисквания за свързване на информационни терминални устройства към пакет от обществени комутируеми информационни мрежи (PSPDNs), с X.25 типови интерфейси по препоръка на CCITT със скорост за предаване на данни до 1 920 kbit/s, използващи интерфейси, произтичащи от препоръки на CCITT — Х.21 и Х.21-а.
   ETSI
   Европейски институт за далекосъобщителни стандарти
   ETSI Секретариат
   TBR 2 — януари 1997 г.
   (без предговора)
   Допълнителна информация
   Европейският институт за телекомуникационни стандарти е признат съгласно Директива 83/189/ЕИО на Съвета (1).
   Гореспоменатият хармонизиран стандарт е съставен съгласно мандат, издаден в съответствие със съответните процедури на Директива 83/189/ЕИО на Съвета.
   Пълният текст на горепосочения стандарт може да се получи от:
   
      
   
               Euroopa Telekommunikatsiooni Standardiinstituut
               650 Route des Lucioles,
               F-06921 Sophia Antipolis Cedex
            
            
               Euroopa Ühenduste Komisjon,
               DG XIII/A/2 – (BU 31 1/7),
               Rue de la Loi/Wetstraat 200,
               B-1049 Brussels
            
         
      (1)  ОВ L 109, 26.4.1983 г., стр. 8.